smcproject/ml-wiki-sentences huggingface dataset:
കൊഴുക്കല്ലൂർ ഇംഗ്ലീഷ് വിലാസം https://ml.wikipedia.org/wiki/Kozhukkallur
ഇന്ത്യയിലെ കേരളത്തിലെ കോഴിക്കോട് ജില്ലയിലെ ഒരു ഗ്രാമമാണ് കൊഴുക്കല്ലൂർ .
2001 ലെ ഇന്ത്യൻ സെൻസസ് പ്രകാരം, 6630 പുരുഷന്മാരും 7139 സ്ത്രീകളും ഉള്ള കൊഴുക്കല്ലൂരിൽ 13769 ജനസംഖ്യയുണ്ട്.
കൊഴുപ്പ ഇംഗ്ലീഷ് വിലാസം https://ml.wikipedia.org/wiki/Portulaca_oleracea
ഇലക്കറിയായി പാകം ചെയ്തും അല്ലാതെയും ഭക്ഷിക്കാൻ കഴിയുന്ന ഒരു ഔഷധസസ്യമാണ് കൊഴുപ്പ .
ഇതിന് ഉപ്പുചീര എന്നും പേരുണ്ട്.
ഇംഗ്ലീഷിൽ Purslane , Pursley എന്നീ പേരുകളിൽ ഇത് അറിയപ്പെടുന്നു.
ഈർപ്പം നിറഞ്ഞ പ്രദേശങ്ങളിലും കൃഷിയിടങ്ങളിലും ഒരു കളസസ്യമായിട്ടാണ് ഇത് സാധാരണ കണ്ടുവരുന്നത്.
രസം			:ക്ഷാരം,മധുരം, അമ്ലം, ലവണം
സമൂലമായി ഔഷധയോഗ്യമായ ഒരു സസ്യമാണ് ഉപ്പുചീര.
ശാഖകളായി നിലം പറ്റി പടർന്നു വളരുന്ന ഒരു ഏകവാർഷിക സസ്യമാണ് ഇത്.
മിനുസമായതും മൃദുവായതുമായ ഇതിന്റെ തണ്ടിന് ചുവപ്പുനിറമോ തവിട്ടു നിറമോ ആയിരിക്കും ഉണ്ടായിരിക്കുക.
ഇലകൾ പച്ച നിറത്തിൽ കാണപ്പെടുന്നു.
ചെറുതും മഞ്ഞ നിറത്തിലുള്ളതുമായ പൂവുകൾ ശാഖാഗ്രങ്ങളിൽ ഉണ്ടാകുന്നു.
കായ്കൾ പച്ച നിറത്തിൽ കാണപ്പെടുന്നു.
കായ്കൾക്കുള്ളിലായി കറുത്ത നിറത്തിലോ ഇരുണ്ട തവിട്ടു നിറത്തിലോ വിത്തുകൾ കാണപ്പെടുന്നു.
ചൊട്ടശലഭം (Danaid Eggfly), വൻചൊട്ടശലഭം (Great Eggfly) എന്നീ ചിത്രശലഭങ്ങളുടെ ലാർവാ ഭക്ഷണ സസ്യമാണ്.
കൊഴുപ്പിച്ച കരൾ ഇംഗ്ലീഷ് വിലാസം https://ml.wikipedia.org/wiki/Foie_gras Pâté de foie gras, canned 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 460 kcal 1930 kJ അന്നജം 4.67 g - ഭക്ഷ്യനാരുകൾ 0.0 g Fat 43.84 g പ്രോട്ടീൻ 11.40 g തയാമിൻ (ജീവകം B1) 0.088 mg 7% റൈബോഫ്ലാവിൻ (ജീവകം B2) 0.299 mg 20% നയാസിൻ (ജീവകം B3) 2.51 mg 17% സോഡിയം 697 mg 46% Percentages are relative to US recommendations for adults.
ആൺവാത്തയേയോ താറാവിനേയോ പ്രത്യേകമായി ഭക്ഷണം കൊടുത്ത് വളർത്തി അവയുടെ കരൾ വലുതാക്കി ഉണ്ടാക്കുന്ന ഒരു ഭക്ഷണവിഭവമാണ് കൊഴുപ്പിച്ച കരൾ അല്ലെങ്കിൽ ഫോയി ഗ്രാസ്( ഇംഗ്ലീഷ് : Foie gras ).
നിർബന്ധിതമായി തീറ്റക്കുഴലുകളിലൂടെ തീറ്റകൊടുത്തു വളർത്തുന്ന താറാവിന്റേയോ വാത്തയുടേയോ കരൾ എന്നാണ് ഫ്രാൻസിലെ നിയമം അനുസരിച്ച്, ഫോയി ഗ്രാസ് എന്നതിന്റെ നിർവ്വചനം.
എന്നിരുന്നാലും സ്പെയിനിലും മറ്റു ഫ്രാൻസിതര രാജ്യങ്ങളിലും ഇത് തീറ്റക്കുഴലുകളിലൂടെയുള്ള നിർബന്ധിത ഭക്ഷണത്തിലൂടെയല്ലാതെ പ്രകൃതിദത്തമായ ഭക്ഷണ രീതികളിലും ഉണ്ടാക്കപ്പെടുന്നുണ്ട്.
ഉത്പാദനം വാത്തയുടെ തൊണ്ടയിലേക്ക് നിർബന്ധപൂർവ്വം ധാന്യം കടത്തിവിടുന്നു വാത്തയ്ക്ക് ഭക്ഷണം നൽകുന്ന മറ്റൊരു രീതി
ഇതിനായി വളർത്തുന്ന പക്ഷികളെ പ്രത്യേകമായി ഉണ്ടാക്കിയ കൂടുകളിലാക്കുന്നു.
ഒരു പൈപ്പ് അവയുടെ തൊണ്ടയിലേക്ക് ശക്തിയോടെ ഇറക്കുന്നു.
അതിൽക്കൂടി 2 കിലോഗ്രാമോളം ധാന്യവും കൊഴുപ്പും നിർബന്ധപൂർവ്വം കടത്തിവിടുന്നു.
ഒരു ദിവസം രണ്ടുമൂന്നും തവണവീതം രണ്ടുമൂന്നു ആഴ്ചയോളം ഇങ്ങനെ ചെയ്യുന്നു.
തൽഫലമായി അനങ്ങാനാവാതെ ആന്തരാവയവങ്ങൾ ഏതാണ്ട് പ്രവർത്തനരഹിതമായി മരണത്തോളമെത്തുന്ന ഇവയെ കൊന്ന് വളരെയധികം വലിപ്പം വച്ച കരൾ ശേഖരിച്ച് ഉണ്ടാക്കുന്ന ഒരു വിഭവമാണ് കൊഴുപ്പിച്ച കരൾ.
കൊഴക്കോട്ടൂർ ഇംഗ്ലീഷ് വിലാസം https://ml.wikipedia.org/wiki/Kozhakkottoor
കേരളത്തിലെ മലപ്പുറം ജില്ലയിലെ അരീക്കോട് ഗ്രാമപഞ്ചായത്തിലുള്ള ഒരു ഗ്രാ‍മപ്രദേശമാണ് കൊഴക്കോട്ടൂർ .
അരീക്കോടു നിന്ന് കൊണ്ടോട്ടിയിലേക്ക് പോകുന്ന വഴിയിൽ ഏകദേശം 2 കിലോമീറ്റർ അകലെയാണ് ഈ ഗ്രാമം .
ജി.എൽ.പി.സ്കൂൾ, എ.യു,പി.
സ്കൂൾ എന്നിവയാണ് കൊഴക്കോട്ടൂരിലുള്ള പ്രധാന സ്ഥാപനങ്ങൾ.
സംസ്ഥാനപാത കൊഴക്കോട്ടൂർ ഗ്രാമത്തിലൂടെ കടന്നുപോകുന്നു.
കൊഴിഞ്ഞിൽ ഇംഗ്ലീഷ് വിലാസം https://ml.wikipedia.org/wiki/Tephrosia_purpurea
ഉഷ്ണമേഖലയിൽ കണ്ടുവരുന്ന ഒരു സസ്യമാണ് കൊഴിഞ്ഞിൽ ഇവ സാവധാനം വളരുന്ന സ്വഭാവമുള്ളവയാണ്.
ഈ  ചെടി ഹവായി ദ്വീപ് വാസികൾ മത്സ്യ ബന്ധനത്തിന് ഉപയോഗിക്കുന്നു.
ഔഷധ ഗുണങ്ങൾ കൂടാതെ ഈ ചെടിയുടെ ഇലകളിലും കായ്കളിലും റ്റെഫ്രോസിൻ എന്ന ആൽക്കല്ലോയിഡ് മത്സ്യങ്ങളുടെ പേശികളെ തളർത്തുന്നു, എന്നാൽ സസ്തനികൾക്കും ഉഭയജീവികൾക്കും ഇവ ബാധകമല്ല.
തെങ്ങ് പോലെയുള്ള വിളകളുടെ ഇടയിൽ വളത്തിന്റെ ആവശ്യത്തിനായി ഇവ വെച്ചുപിടിപ്പിക്കാറുണ്ട്.
ഇല, വിത്ത്, സമൂലം കണ്ണികൾ http://www.karshikakeralam.gov.in/html/keralakarshakan/september/sep04_70a.html Archived 2016-03-05 at the Wayback Machine .
കൊഴുക്കട്ട ഇംഗ്ലീഷ് വിലാസം https://ml.wikipedia.org/wiki/Kozhukkatta
ദക്ഷിണേന്ത്യയിൽ പ്രത്യേകിച്ചും കേരളത്തിൽ ഏറെ പ്രചാരമുള്ള ഒരു പലഹാരമാണ്‌ കൊഴുക്കട്ട അല്ലെങ്കിൽ കുഴക്കട്ട (കൊഴക്കട്ട).
ശർക്കരയിട്ട് തേങ്ങാ പീര അരിമാവു കൊണ്ട് പൊതിഞ്ഞ്, ആവിയിൽ പുഴുങ്ങിയാണ് ഇത് ഉണ്ടാക്കുന്നത്.
ചെറുപയർ , എള്ള് , കടലപ്പരിപ്പ് എന്നിവ പ്രത്യേകമായി ചേർത്തും കൊഴുക്കട്ട നിർമ്മിക്കാറുണ്ട്.
ഗണപതിക്ഷേത്രങ്ങളിൽ മോദകം എന്ന പേരിൽ ഉണ്ടാക്കുന്നതും കൊഴുക്കട്ട തന്നെയാണ്.
അരിപ്പൊടി ചൂടുവെള്ളത്തിൽ കുഴച്ച്, ചെറിയ വട്ടത്തിൽ പരത്തി, അതിൽ ശർക്കരയിൽ ചിരകിയ നാളികേരവും ജീരകവും ചേർത്ത് കാച്ചിയ മിശ്രിതം വച്ച് ഉരുളയാക്കി ആവിയിൽ പുഴുങ്ങിയെടുക്കുന്നു.
ഉരുണ്ടിരിക്കുന്നതിനൽ മധ്യ കേരളത്തിൽ ഇതു വെറും ശർക്കര ഉണ്ട എന്ന പേരിൽ അറിയപ്പെടുന്ന്.
നാളികേരത്തിനു പകരം അവിൽ ഉപയോഗിച്ചും കൊഴുക്കട്ടയുണ്ടാക്കാറുണ്ട്.
Kozhukkatta എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊള്ള
സൂരജ് വർമ്മ സംവിധാനം ചെയ്ത് 2023-ൽ പുറത്തിറങ്ങിയ ഒരു മലയാളം ത്രില്ലർ ചലച്ചിത്രമാണ് കൊള്ള .
രജിഷ വിജയനും പ്രിയ പ്രകാശ് വാര്യരുമാണ് ഈ സിനിമയിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
ജാസിം ജലാലും നെൽസൺ ജോസഫും ചേർന്നാണ് ചിത്രത്തിന്റെ തിരക്കഥയും സംഭാഷണവും എഴുതിയിരിക്കുന്നത്.
ഷാൻ റഹ്മാൻ സംഗീതം നൽകിയിരിക്കുന്നു, രാജവേൽ മോഹൻ ഛായാഗ്രഹണം നിർവ്വഹിക്കുന്നു.
രവി മാത്യു പ്രൊഡക്ഷൻസിന്റെ സഹകരണത്തോടെ രജീഷ് പ്രൊഡക്ഷൻസിന്റെ ബാനറിൽ രജീഷ് കെ.വി ആണ് ചിത്രം നിർമ്മിച്ചത്.
2008 ലെ ചേലേമ്പ്ര ബാങ്ക് കവർച്ചയെ ആസ്പദമാക്കിയാണ് ചിത്രം നിർമ്മിച്ചിരിക്കുന്നത്.
അഭിനേതാക്കൾ രജിഷ വിജയൻ - ആനി പ്രിയ പ്രകാശ് വാര്യരാണ് - ശിൽപ വിനയ് ഫോർട്ട് - ഫാറൂഖ് റഹ്മാൻ, സർക്കിൾ ഇൻസ്പെക്ടർ അലൻസിയർ ലേ ലോപ്പസ് - സ്റ്റീഫൻ ഷെബിൻ ബെൻസൺ - ബേസിൽ ജിയോ ബേബി - വിക്ടർ, സബ് ഇൻസ്പെക്ടർ ഡെയിൻ ഡേവിസ് - സുഗീത് ഷൈനി ടി. രാജൻ - സ്റ്റീഫന്റെ ഭാര്യ പ്രശാന്ത് അലക്സാണ്ടർ - അളിയൻ ജോർഡി പൂഞ്ഞാർ - സ്കറിയാ വിനോദ് പറവൂർ - സതീശൻ, പഞ്ചായത്ത് മെമ്പർ സുധി കൊല്ലം - മേസ്തിരി പ്രേം പ്രകാശ് ഷാൻ റഹ്മാൻ -  പോലീസ് സൂപ്രണ്ട് സംഗീതം
ഷാൻ റഹ്മാനാണ് ഈ സിനിമയുടെ സംഗീതം ഒരുക്കിയിരിക്കുന്നത്.
തലക്കെട്ട് വരികൾ ഗായകർ നീളം 1.
"ആരാണു നാം" വിനായക് ശശികുമാർ പ്രിയ പ്രകാശ് വാര്യർ 3 : 58 2.
"ദ ഹീസ്റ്റ് ഗാനം" നെൽസൺ ആതിര നായർ 3 : 15 മൊത്തം നീളം: 7 : 13 റിലീസ് തിയേറ്റർ
9 ജൂൺ 2023 ന് ചിത്രം തിയേറ്ററുകളിൽ റിലീസ് ചെയ്തു.
ചിത്രത്തിന്റെ ഡിജിറ്റൽ അവകാശം മനോരമമാക്സ് ആണ് സ്വന്തമാക്കിയത്.
ജൂലൈ 27 മുതൽ ചിത്രത്തിന്റെ ഓൺലൈൻ സംപ്രേഷണം മനോരമമാക്സിൽ ആരംഭിച്ചു.
ദ ഇന്ത്യൻ എക്സ്പ്രസിലെ നിരൂപകൻ അനന്ദു സുരേഷ് ചിത്രത്തിന് 5-ൽ 2 സ്റ്റാർ നൽകി.
"' കൊള്ള ' ഒരു ത്രില്ലറാണ്, ഒരു മുറുക്കിനെക്കാൾ കൂടുതൽ ട്വിസ്റ്റുകളുള്ള ഒരു മികച്ച കഥ ഉണ്ടായിരുന്നിട്ടും, ഒരിക്കലും അതിന്റെ പൂർണ്ണ ശേഷിയിൽ എത്തുന്നില്ല."
എന്ന് ദ ഹിന്ദുവിലെ ശിൽപ നായർ ആനന്ദ് എഴുതി.
അവലംബങ്ങൾ പുറത്തേക്കുള്ള കണ്ണികൾ കൊള്ള ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് കൊള്ള
കൊഴിഞ്ഞാമ്പാറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kozhinjampara_Gramapanchayath കൊഴിഞ്ഞാമ്പാറ കൊഴിഞ്ഞാമ്പാറ 10°44′19″N 76°50′05″E ﻿ / ﻿ 10.738705331781787°N 76.83464527130127°E ﻿ / 10.738705331781787; 76.83464527130127 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 43.84 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 28073 ജനസാന്ദ്രത 640/ ച.
പാലക്കാട്  ജില്ലയിലെ ചിറ്റൂർ താലൂക്കിൽ ചിറ്റൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ കൊഴിഞ്ഞാമ്പാറ ഗ്രാമപഞ്ചായത്ത് .
കൊഴിഞ്ഞാമ്പാറ, വലിയവള്ളംപതി, കുന്നം എന്നീ വില്ലേജുകളിലായി വ്യാപിച്ചുകിടക്കുന്ന കൊഴിഞ്ഞാമ്പാറ ഗ്രാമപഞ്ചായത്തിന് 43.84 ചതുരശ്രകിലോമീറ്റർ വിസ്തീർണ്ണമുണ്ട്.
ഈ പഞ്ചായത്തിന്റെ അതിരുകൾ വടക്കുഭാഗത്ത് വടകരപ്പതി പഞ്ചായത്തും, തെക്കുഭാഗത്ത് പെരുമാട്ടി പഞ്ചായത്തും കിഴക്കുഭാഗത്ത് എരുത്തേമ്പതി പഞ്ചായത്തും, തമിഴ്‌നാടും , പടിഞ്ഞാറുഭാഗത്ത് എലപ്പുള്ളി , നല്ലേപ്പിള്ളി എന്നീ പഞ്ചായത്തുകളുമാണ്.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കൊഴിഞ്ഞാമ്പാറ ഗ്രാമപഞ്ചായത്ത് Archived 2016-03-04 at the Wayback Machine .
ചതിക്കാത്ത ചന്തു ഇംഗ്ലീഷ് വിലാസം https://ml.wikipedia.org/wiki/Chathikkatha_Chanthu
റാഫി മെക്കാർട്ടിന്റെ സംവിധാനത്തിൽ ജയസൂര്യ , ലാൽ , വിനീത് , സലീം കുമാർ , നവ്യ നായർ , ഭാവന എന്നിവർ പ്രധാനവേഷങ്ങളിൽ അഭിനയിച്ച് 2004-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ചതിക്കാത്ത ചന്തു .
റാഫി മെക്കാർട്ടിൻ ആണ് ചിത്രത്തിന്റെ രചന നിർവ്വഹിച്ചിരിക്കുന്നത്.
അഭിനേതാക്കൾ അഭിനേതാവ് കഥാപാത്രം ജയസൂര്യ ചന്തു ലാൽ രവികുമാർ വിനീത് കൃഷ്ണൻ മധു സിദ്ദിഖ് സലീം കുമാർ വിക്രം കൊച്ചിൻ ഹനീഫ ധർമ്മ ഇന്ദ്രൻസ് പപ്പൻ ജനാർദ്ദനൻ തമ്പുരാൻ നാരായണൻ കുട്ടി ഭരതൻ ജഗതി ശ്രീകുമാർ മച്ചാൻ വർഗീസ് വിനായകൻ റോമി രാമു കൃഷ്ണകുമാർ അരവിന്ദൻ ടി.പി. മാധവൻ കൊച്ചുപ്രേമൻ നവ്യ നായർ വസുമതി ഭാവന ഇന്ദിര നന്ദന വന്ദന പൊന്നമ്മ ബാബു മങ്ക മഹേഷ് കുളപ്പള്ളി ലീല ബിന്ദു പണിക്കർ രേണുക പൂർണ്ണിമ ആനന്ദ് സംഗീതം
ഗിരീഷ് പുത്തഞ്ചേരി , സന്തോഷ് വർമ്മ എഴുതിയ ഗാനങ്ങൾക്ക് സംഗീതം പകർന്നത് അലക്സ് പോൾ ആണ്.
പശ്ചാത്തലസംഗീതം ഒരുക്കിയിരിക്കുന്നത് ബേണി ഇഗ്നേഷ്യസ് .
ഗാനങ്ങൾ ഹോസൈന – അഫ്‌സൽ , സുജാത മോഹൻ ലവ് ലെറ്റർ – ജ്യോത്സ്ന കാക്കോത്തിക്കാവിലെ – എം.ജി. ശ്രീകുമാർ , വിധു പ്രതാപ് മിന്നാമിനുങ്ങേ നിന്നേ – റിമി ടോമി മഴമീട്ടും – ജ്യോത്സ്ന , ബാലു ലവ് ലെറ്റർ – ബാലു മിന്നാമിനുങ്ങേ – ബാലു അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം സാലു ജോർജ്ജ് ചിത്രസം‌യോജനം ഹരിഹരപുത്രൻ കല ബോബൻ ചമയം പട്ടണം റഷീദ് വസ്ത്രാലങ്കാരം അസീസ് നൃത്തം ബൃന്ദ , ഹരികുമാർ സംഘട്ടനം മാഫിയ ശശി നിർമ്മാണ നിയന്ത്രണം ആന്റോ ജോസഫ് അസോസിയേറ്റ് ഡയറൿടർ കെ.സി. രവി പിലാശ്ശേരി പ്രൊഡക്ഷൻ ഡിസൈൻ ജോസ് തടവനാൽ പുറത്തേക്കുള്ള കണ്ണികൾ ചതിക്കാത്ത ചന്തു ഇന്റർനെറ്റ് മൂവി ഡാറ്റാബേസിൽ ചതിക്കാത്ത ചന്തു – മലയാളസംഗീതം.
ഇൻഫോ http://popcorn.oneindia.in/title/2414/chathikkatha-chanthu.html Archived 2011-11-05 at the Wayback Machine .
ചതുപ്പു മുളവാലൻ ഇംഗ്ലീഷ് വിലാസം https://ml.wikipedia.org/wiki/Phylloneura_westermanni
പാൽത്തുമ്പി കുടുംബത്തിൽ ഉള്ള വളരെ അപൂർവമായ ഒരു മുളവാലൻ സൂചിത്തുമ്പിയാണ് ചതുപ്പു മുളവാലൻ ( ശാസ്ത്രീയനാമം : Phylloneura westermanni ) .
കർണാടകത്തിലും വടക്കൻ കേരളത്തിലുമുള്ള മിറിസ്റ്റിക്ക ചതുപ്പുകളിൽ മാത്രമാണ് ഈ തുമ്പിയെ മുഖ്യമായും കണ്ടെത്തിയിട്ടുള്ളത്.
ചെറിയ കൂട്ടങ്ങളായിട്ടാണ് ഈ തുമ്പിയെ കാണുന്നത്.
മറ്റു മുളവാലൻ തുമ്പികളിൽനിന്നും വ്യത്യസ്തമായി കുറച്ച്‌ ഉയരത്തിലുള്ള മരക്കൊമ്പുകലിലാണ് ഇവ ഇരിക്കാറ്.
ഇവ കാട്ടുമുളവാലൻ തുമ്പിയെക്കാൾ വലുതും ഇരുണ്ട ചിറകോടു കൂടിയതുമാണ്.
ഉദരത്തിന്റെ എഴാം ഖണ്‌ഡത്തിന്റെ പകുതിമുതൽ നീലനിറമാണ്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ ചതുപ്പു മുളവാലൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചതുപ്പു മുളവാലൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ചതുപ്പ് വിരിച്ചിറകൻ ഇംഗ്ലീഷ് വിലാസം https://ml.wikipedia.org/wiki/Indolestes_pulcherrimus
മിക്കവാറും സമയത്ത് ചിറകുകൾ മടക്കി ഉദരത്തിനോട് ചേർത്തു പിടിച്ചിരിക്കുന്നതും ശരീരത്തിനു ഇളം നീല നിറമുള്ളതുമായ ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് ചതുപ്പ് വിരിച്ചിറകൻ ( ശാസ്ത്രീയനാമം : Indolestes pulcherrimus ) .
കർണ്ണാടകത്തിലെ കൊടകിലെ കാട്ടു ചതുപ്പുകളിലാണ് പൊതുവെ ഇവയെ കണ്ടുവരുന്നത്.
2020-ൽ കേരള വനം വന്യജീവിവകുപ്പും പരിസ്ഥിതി സംഘടനയായ ഫേൺസ് നാച്വർ കൺസർവേഷൻ സൊസൈറ്റിയും സംയുക്തമായി വയനാട് വന്യജീവി സങ്കേതത്തിൽ നടത്തിയ പഠനത്തിൽ ബത്തേരിയിൽ ഇവയെ കണ്ടെത്തി.
വനപ്രദേശങ്ങളിലെ ചെറിയ ചതുപ്പുകളിലാണ് ഈ തുമ്പിയെ കണ്ടെത്തുവാൻ കഴിയുക.
കണ്ണുകൾക്ക് നീലനിറം, കാവി നിറമുള്ള കഴുത്തിന്റെ വശങ്ങൾ നീല നിറത്തിലാണ്.
ഉരസ്സിന്റെ മുതുകുവശം ഇരുണ്ടതും വശങ്ങൾ നീല നിറത്തിലുള്ളതും ആണ്.
വശങ്ങളിൽ രണ്ടു കറുത്ത കലകൾ ഉണ്ട്.
നീല നിറത്തിലുള്ള ഉദരത്തിന്റെ മുതുകുവശം കറുത്തതും നീല വളയങ്ങളോട് കൂടിയതും ആണ്.
എട്ടാം ഖണ്ഡം കറുത്തതും ഒൻപതാം ഖണ്ഡത്തിന്റെ അവസാന ഭാഗവും പത്താം ഖണ്ഡവും നീലയും ആണ്.
ആൺതുമ്പി പെൺതുമ്പി ഇണചേരുന്നു കുറുവാൽ (ആൺതുമ്പി) ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ ചതുപ്പ് വിരിച്ചിറകൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ചതുപ്പ് വിരിച്ചിറകൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ചതുപ്പൻ ചിലപ്പൻ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Zakerana_brevipalmata
പശ്ചിമഘട്ടതദ്ദേശവാസിയായ ഒരു തവളയാണ് ചതുപ്പൻ ചിലപ്പൻ അഥവാ Short-webbed Frog (Peter's Frog, Pegu Wart Frog).
( ശാസ്ത്രീയനാമം : Zakerana brevipalmata ) .
വെള്ളം കയറുന്ന ചതുപ്പുപ്രദേശങ്ങളിൽ കാണുന്ന ഇവയെ കാടിന്റെ നനവാർന്ന ഇടങ്ങളിലും കണ്ടുവരുന്നു .
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Zakerana brevipalmata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Zakerana brevipalmata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചതച്ചുകൊല്ലൽ (വധശിക്ഷാരീതി) ഇംഗ്ലീഷ് വിലാസം https://ml.wikipedia.org/wiki/Crushing_(execution) പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി
ചതച്ചോ , അമർത്തിയോ കൊല്ലുന്നത് ഒരു വധശിക്ഷാരീതിയാണ് .
ഉപയോഗരീതി കാലവും സ്ഥലവുമനുസരിച്ച് മാറിമറിഞ്ഞു വന്നിരുന്നു.
ഇത്തരം വധശിക്ഷ വർത്തമാനകാലത്തെ ഒരു ഭരണകൂടവും അംഗീകരിക്കുന്നില്ല.
ആനയെക്കൊണ്ടുള്ള വധശിക്ഷ 1868-ലെ 'ലെ ടൂർ ഡ്യു മോണ്ടെ' എന്ന പുസ്തകത്തിൽ ലൂയി റൗസ്സലെറ്റ് ഈ വധശിക്ഷ വിവരിച്ചിരുന്നു.
ദക്ഷിണേഷ്യയിലും ദക്ഷിണപൂർവേഷ്യയിലും 4,000 വർഷത്തിലേറെയായി നിലനിൽക്കുന്ന ഒരു വധശിക്ഷാ രീതിയാണ് ആനയെ ഉപയോഗിച്ച് ചതച്ചു കൊല്ലൽ.
റോമൻ മിത്തോളജി
റോമൻ വിശ്വാസസമ്പ്രദായമനുസരിച്ച് ടാർപെയ എന്ന റോമൻ കന്യക സാബൈനുകൾക്ക് സ്വന്തം നാടിനെ ആഭരണങ്ങൾ കൈക്കൂലിയായി കിട്ടുമെന്നു കരുതി ഒറ്റിക്കൊടുത്തിരുന്നു.
ആഭരണം കൊടുക്കുന്നതിനു പകരം അവളെ ചതച്ചു കൊന്ന് ടാർപെയൻ പാറ എന്നറിയപ്പെടുന്ന പാറയിൽ നിന്ന് കീഴേയ്ക്കെറിഞ്ഞ് വധിക്കുകയാണുണ്ടായത്.
ചതച്ചുകൊല്ലൽ കൊളംബസിനു മുൻപുള്ള അമേരിക്കയിൽ
ക്രിസ്റ്റഫർ കൊളംബസിനു മുൻപുള്ള അമേരിക്കയിൽ (പ്രത്യേകിച്ച് ആസ്ടെക്ക് സാമ്രാജ്യത്തിൽ) ചതച്ചുകൊല്ലൽ നടന്നതായി റിപ്പോർട്ട് ചെയ്യപ്പെട്ടിട്ടുണ്ട്.
ചതച്ചുകൊല്ലൽ സാധാരണ നിയമത്തിൽ
ഫ്രാൻസിലെ സാധാരണ നിയമവ്യവസ്ഥിതിയിൽ (കോമൺ ലോ) ഉപയോഗിച്ചിരുന്ന ശിക്ഷാ രീതിയായിരുന്നു പേയിൻ ഫോർട്ടെ എറ്റ് ഡ്യൂറെ ( ഫ്രഞ്ച് നിയമം "കഠിനവും ഘോരവുമായ ശിക്ഷ").
ഇത് ഒരു പീഡനരീതിയായിരുന്നു.
കുറ്റം സമ്മതിക്കുകയോ നിഷേധിക്കുകയോ ചെയ്യാതെ നിശ്ശബ്ദനായി നിൽക്കുന്ന പ്രതിയുടെ നെഞ്ചിൽ കൂടുതൽ കൂടുതൽ കനമുള്ള കല്ലുകൾ വയ്ക്കുകയെന്നതാണ് ശിക്ഷാരീതി.
കുറ്റം സമ്മതിക്കുകയോ നിഷേധിക്കുകയോ അല്ലെങ്കിൽ കല്ലുകളുടെ ഭാരം കാരണം ശ്വാസം മുട്ടി പ്രതി മരിക്കുകയോ ചെയ്യുന്നതുവരെ ഇത് തുടരും.
സാധാരണ നിയമ കോടതികൾ ആദ്യകാലങ്ങളിൽ സ്വന്തം അധികാരപരിധിയെപ്പറ്റി വളരെ സങ്കുചിതമായ കാഴ്ച്ചപ്പാടാണത്രേ വച്ചുപുലർത്തിയിരുന്നത്.
ഒരു പ്രതി കുറ്റം സമ്മതിക്കുകയോ നിഷേധിക്കുകയോ ചെയ്ത് കോടതിയുടെ അധികാരപരിധിക്ക് വഴിപ്പെട്ടു എന്ന് നിയമപരമായി സമ്മതിക്കും വരെ കോടതിക്ക് വിചാരണ നടത്താൻ അവകാശമില്ല എന്നായിരുന്നു വിശ്വാസം.
ശിക്ഷ വാങ്ങാൻ തയ്യാറാണെന്ന് പറയുന്നവരെ മാത്രം വിചാരണ ചെയ്യുന്ന ഒരു നിയമവ്യവസ്ഥയ്ക്ക് നിലനിൽപ്പുണ്ടാകില്ലല്ലോ?
പ്രതികളെ കോടതികൾക്ക് വഴിപ്പെടുത്താനുള്ള രീതിയായിരുന്നു ഇത്.
വധശിക്ഷ ലഭിക്കാവുന്ന കുറ്റങ്ങൾ ആരോപിക്കപ്പെട്ട പല പ്രതികളും കുറ്റം സമ്മതിക്കുകയോ നിഷേധിക്കുകയോ ചെയ്യാറുണ്ടായിരുന്നില്ലത്രേ.
ഈ മാർഗ്ഗത്തിലൂടെ (കുറ്റസമ്മതമോ നിഷേധമോ ഇല്ലാത്ത അവസ്ഥയിൽ) മരിക്കുകയാണെങ്കിൽ സ്വന്തം വസ്തുക്കൾ കണ്ടുകെട്ടുന്നതിൽ നിന്ന് രക്ഷപെടാമെന്നതായിരുന്നുവത്രേ ഇതിനു കാരണം.
ഈ പീഡനരീതി ബ്രിട്ടനിൽ 1772-ൽ നിർത്തലാക്കപ്പെട്ടു.
1741-ലായിരുന്നു അവസാന ഉപയോഗം.
1772-ൽ കുറ്റം സമ്മതിക്കുകയോ നിഷേധിക്കുകയോ ചെയ്യാത്തവർ കുറ്റസമ്മതം നടത്തി എന്ന് കരുതാൻ തുടങ്ങി.
1827 മുതൽ ഇത് കുറ്റനിഷേധമായി കരുതാൻ തുടങ്ങി.
ഇപ്പോഴും കോടതികളിൽ നിശ്ശബ്ദനായിരിക്കുന്നത് കുറ്റനിഷേധം നടത്തുന്നതായാണ് കണക്കാക്കുന്നത്.
ഈ ശിക്ഷാ രീതിയുടെ നടപടിക്രമം പതിനഞ്ചാം നൂറ്റാണ്ടിൽ ഇതിന് സാക്ഷിയായ ഒരാൾ ഇപ്രകാരം വിവരിക്കുന്നു.
“ ആളെ മലർത്തിക്കിടത്തും. തല മൂടിയ ശേഷം കാലും കൈയ്യും അൽപ്പം അകറ്റി കെട്ടിയശേഷം ഇരുമ്പോ കല്ലുകളോ അയാളുടെ നെഞ്ചത്ത് കയറ്റിവയ്ക്കും. ഇത് അയാൾക്ക് താങ്ങാൻ കഴിയാത്തത്രയാകും വരെ തുടരും. ” 1690-ൽ ഗൈൽസ് കോറെ എന്നയാളിനെ സാലെം മന്ത്രവാദിനി വിചാരണയ്ക്കിടെ ചതച്ചു കൊല്ലുകയുണ്ടായി.
ബ്രിട്ടനിൽ നടന്ന ഏറ്റവും പ്രസിദ്ധമായ കേസ് സെന്റ് മാർഗരറ്റ് ക്ലിതെരോ എന്ന റോമൻ കത്തോലിക് രക്തസാക്ഷിയെ ചതച്ചു കൊന്നതാണ്.
സ്വന്തം മക്കൾ തനിക്കെതിരേ തെളിവ് കൊടുക്കേണ്ടിവരും എന്ന അവസ്ഥ ഒഴിവാക്കാൻ കുറ്റനിഷേധമോ കുറ്റസമ്മതമോ നടത്താത്തതിനെത്തുടർന്ന് 1586 മാർച്ച് 25-ന് ഈ സ്ത്രീയെ ചതച്ചു കൊല്ലുകയുണ്ടായി.
കത്തോലിക് പാതിരിമാർക്ക് നിയമം ലംഘിച്ച് വീട്ടിൽ അഭയം കൊടുത്തു എന്നതായിരുന്നു കുറ്റം.
320 കിലോഗ്രാമോളം ഭാരത്തിനു കീഴിൽ 15 മിനിട്ടിനുള്ളിൽ അവർ മരിച്ചു.
വില്യം സ്പിഗോട്ട് (1721), എഡ്വാർഡ് ബേൺവർത്ത് എന്നീ കുറ്റവാളികൾ 180 കിലോയോളം ഭാരത്തിനു കീഴിൽ അരമണിക്കൂറോളം കിടന്നശേഷം കുറ്റസമ്മതം നടത്തുകയോ കുറ്റം നിഷേധിക്കുകയോ ചെയ്തിട്ടുണ്ട്.
മേജർ സ്ട്രാങ്ങ്വേയ്സ് (1658), ജോൺ വീക്സ് (1731) എന്നിവർ 180 കിലോഭാരത്തിനു കീഴിലും ദീർഘനേരം കുറ്റം നിഷേധിക്കുകയോ സമ്മതിക്കുകയോ ചെയ്യാത്തതിനാൽ ദൃക്സാക്ഷികൾ ദയതോന്നി അവരുടെ മുകളിൽ കയറിയിരുന്ന് മരണത്തിലെത്തിക്കുകയുണ്ടായിട്ടുണ്ടത്രേ.
ഗൈൽസ് കോറി എന്നയാളെ 1692 സെപ്റ്റംബർ 19-ന് സേലം മന്ത്രവാദിനി വിചാരണയ്ക്കിടെ ചതച്ചു കൊന്നതാണ് അമേരിക്കയിൽ ഇത്തരത്തിൽ നടന്ന പ്രസിദ്ധമായ സംഭവം.
കൂടുതൽ ഭാരം എന്നായിരുന്നുവത്രേ അയാളുടെ അവസാന വാക്കുകൾ.
ദി ക്രൂസിബിൾ എന്ന ചലച്ചിത്രത്തിൽ ഇത് ചിത്രീകരിച്ചിട്ടുണ്ട്.
യൂറോപ്പിൽ മദ്ധ്യകാലഘട്ടത്തിൽ ശരീരഭാഗങ്ങൾ പിരിയൻ ആണിയുപയോഗിച്ച് സാവധാനം ചതയ്ക്കുന്ന യന്ത്രങ്ങൾ പീഡനത്തിനുപയോഗിച്ചിരുന്നു.
തല, കാൽമുട്ട്, കൈ, പാദം, തള്ളവിരൽ എന്നിവ ചതയ്ക്കുന്ന യന്ത്രങ്ങൾ ഉപയോഗത്തിലുണ്ടായിരുന്നു.
ഇത്തരം ഉപകരണങ്ങളിൽ കൂർത്ത ഭാഗങ്ങളോ ചൂടാക്കാനുള്ള സംവിധാനങ്ങളോ ഉണ്ടാവുമായിരുന്നുവത്രേ.
ഇതും കാണുക ക്രഷ് സിൻഡ്രോം അവലംബം കൂടുതൽ വായനയ്ക്ക് മക്കെൻസി, ആൻഡ്രിയ.
"'ദിസ് ഡെത്ത് സം സ്ട്രോങ്ങ് ആൻഡ് സ്റ്റൗട്ട് ഹാർട്ടഡ് മാൻ ഡൊത്ത് ചൂസ്' ദി പ്രാക്റ്റീസ് ഓഫ് പൈൻ ഫോർട്ട് എറ്റ് ഡ്യൂറെ ഇൻ സെവന്റീൻത് ആൻഡ് ഐറ്റീൻത് സെഞ്ച്വറി ഇംഗ്ലണ്ട്".
ലോ ആൻഡ് ഹിസ്റ്ററി റിവ്യൂ , സമ്മർ 2005, വോളിയം 23, നമ്പർ 2, pp. 279–313.
പുറത്തേയ്ക്കുള്ള കണ്ണികൾ ഇംഗ്ലണ്ടിലും കൊളോണിയൽ അമേരിക്കയിലും വസ്തു കണ്ടുകെട്ടൽ Archived 1997-04-28 at the Wayback Machine .
ഓൾഡ് ബൈലിയിലെ നടപടിക്രമങ്ങൾ റഫറൻസ് നമ്പൻ: t16760823-6 (1676 ആഗസ്റ്റ് 23)
ചതയം (നക്ഷത്രം) ഇംഗ്ലീഷ് വിലാസം https://ml.wikipedia.org/wiki/Shatabhisha ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കുംഭം രാശിയിലെ ഗാമ അക്വാറി എന്ന നക്ഷത്രമാണ് ചതയം .
ജ്യോതിഷ സംബന്ധമായ കാര്യങ്ങൾക്കായി പരിഗണിക്കപ്പെടുന്ന ഇരുപത്തിയേഴ് നക്ഷത്രങ്ങളിൽ ഇരുപത്തിനാലാമത്തേതാണിത്.
സംസ്കൃതത്തിൽ ഇത് ശതഭിഷ എന്നറിയപ്പെടുന്നു.
ജ്യോതിഷപ്രകാരം രാഹുവാണ് ചതയത്തിന്റെ ഗ്രഹം.
ശ്രീ നാരായണഗുരുവിന്റെ ജന്മനക്ഷത്രം എന്ന നിലയിൽ ചതയം പ്രശസ്തമാണ്.
ഹിന്ദു ജ്യോതിഷ പ്രകാരം 24മത് നക്ഷത്രമാണു ചതയം.
ഈ നക്ഷത്രത്തിന്റെ അദ്ധിപൻ രാഹുവാണു.
ചതയം നക്ഷ്ത്രം കുംഭം രാശിയെ പ്രതിനിധീകരിക്കുന്നു.
ഗണം പക്ഷി ഭൂതം നക്ഷത്രമൃഗം വൃക്ഷം ദേവത .
അസുരൻ മയിൽ ആകാശം കുതിര കടമ്പ് വരുണൻ പ്രത്യേകതകൾ
ജ്യോതിഷ പ്രകാരം ചതയം നാളുകാർ പ്രശ്നം പരിഹരിക്കുന്നതിൽ സമർഥന്മാരായിരിക്കും.
വൈദ്യം , മാന്ത്രികം , തത്വചിന്ത , ശാസ്ത്ര വിഷയങ്ങളിൽ ജന്മസിദ്ധമായ കഴിവുകൾ പ്രകടിപ്പിക്കുന്നവരണു ചതയം  നക്ഷത്രക്കാർ.
എന്നിരുന്നാലും ഏകാന്താത,ദുർവാശി,ഗുപ്ത വിഷയങ്ങൾ എന്നിവ ജീവിത ബന്ധങ്ങളിൽ ബുദ്ധിമുട്ടുകൽ ഉണ്ടാക്കാം.
സൗമ്യശീലം,ദൈവഭക്തി,എന്നിവ ഇവരിൽ മുന്നിറ്റു കാണുന്നു.
ഈ നക്ഷത്രത്തിൽ ജനിക്കുന്നവർക്ക് മുൻ കോപം കൂടുതലായിരിക്കും.
സൗമ്യമുഖം,ആകർഷകമായ കണ്ണുകൾ,അല്പം കുടവയർ എന്നിവ ഈ നാളുകാരുടെ പ്രത്യേകതയാണു.
ആരോഗ്യകാര്യത്തിൽ മെച്ചമ്മെന്ന് തൊന്നുമെങ്ങിലും നിസാരമായ ഏതെങ്കിലും കാരണമുണ്ടായാൽ ഇവർ ക്ഷീണപരവശരായിരിക്കും.
മൂത്രാശയ രോഗങ്ങൾ, പ്രമേഹം ,ശ്വസകോശ രോഗങ്ങൾ എന്നിവ ഇവരെ കീഴ്പ്പെടുത്താറുണ്ട്.
ദശ
ചതയം നക്ഷത്രത്തിന്റെ ദശാനാധൻ രാഹുവിനു ശേഷം വ്യാഴം,ശനി,ബുധൻ, കേതു , ശുക്രൻ എന്നീ ക്രമത്തിൽ ദശ തുടരുന്നു.
വരുണപ്രീതിക്കായി ജപിക്കേണ്ട മന്ത്രം
ഓം വരുണസ്യോത്തം ഭനമസി വരുണസ്യ സ്കംഭസർജ്ജനീസേഥാ വരുണസ്യ ഋത ള സദസ്യസി വരുണസ്യ ഋത സദനമസി വരുണസ്യ ഋതസദനമാസിദ അവലംബം പുറത്തേക്ക് Birthstar:Shatabhisha Archived 2011-08-07 at the Wayback Machine .
ചതുരം (ചലച്ചിത്രം)
2022-ലെ ഒരു ഇന്ത്യൻ മലയാളം ഭാഷാ ത്രില്ലർ നാടക ചിത്രമാണ് ചതുരം .
സിദ്ധാർത്ഥ് ഭരതൻ സംവിധാനം ചെയ്ത ഈ സിനിമയിൽ സ്വാസിക , റോഷൻ മാത്യു , അലൻസിയർ ലേ ലോപ്പസ് , ലിയോണ ലിഷോയ് എന്നിവർ പ്രധാന കഥാപാത്രങ്ങളെ അവതരിപ്പിച്ചു ചിത്രം 2022 നവംബർ 4 ന് തിയേറ്ററുകളിൽ റിലീസ് ചെയ്തു.
തരക്കേടില്ലാത്ത പ്രേക്ഷകപ്രശംസനേടിയ ഈ ചിത്രം ഒരു സ്ത്രീയുടെ അനാധത്വത്തിനെതിരെയുള്ള നിലനിൽപ്പിനായുള്ള പോരാട്ടത്തെ വർണിക്കുന്നു.
വാർധക്യാരംഭത്തിലുള്ളക്രൂരനും സമ്പന്നനുമായ എൽദോസ് സുന്ദരിയായ സലീനയെ വിവാഹം ചെയ്ത് കൊണ്ടുവരുന്നു.
ബന്ധുക്കളോടെല്ലാം വഴക്കിലായ അയാൾ നാട്ടുകാർ നൊക്കി, കളിയിൽ തോറ്റുകൊടുത്തില്ല  എന്നതുപോലുള്ള ചെറിയകുറ്റങ്ങൾക്ക് പോലും  സെലീനയെ മർദ്ദിക്കുന്നു.
എങ്കിലും സ്വത്തുക്കൾ ബന്ധുകൾക്ക് പോകാതിരിക്കാൻ സ്വത്ത് മുഴുവൻ സെലീനയുടെ പേരിൽ ഒസ്യത്ത് എഴുതുന്നു.
അതിനിടയിൽ ഒരു യാത്രയിൽ തലയടിച്ചു വീണ എൽദോസ് ശയ്യാവലംബിയാകുന്നു.
ഹോം നേഴ്സ് ആയി അവിടെ എത്തുന്ന ബൽ എന്നു വിളിക്കുന്ന ബൽത്താസർ എന്ന യുവകോമളൻ മെല്ലെ സെലീനയുടെ ജീവിതാനുഭവമാകുന്നു.
ജിജിമോൾ എന്ന പ്രണയിനിക്കും സെലീന എന്ന കാമുകിക്കും ഇടയിൽ ബൽ കഷ്ടപ്പെടുന്നു.
തന്റെ ജീവിതസുരക്ഷക്ക് അച്ചായനെ കൊന്നാലോ എന്ന് പോലും ചിന്തിക്കുന്ന സെലീന ഈ പ്ലാനുകൾ ബല്ലിനെ ഏൽപ്പിക്കുന്നു.
എന്നാൽ ലോല ഹൃദയനായ ബൽ മടിക്കുന്നു.
ഒരു രാത്രി അച്ചായൻ മരിക്കുന്നു.
സ്വത്ത് കയ്യടക്കാൻ ബന്ധുക്കൾ ശ്രമിക്കുന്നു ഒസ്യത്തിലെ സാങ്കേതികതകളുടെ  പേരിൽ സലീനയെ വശത്താക്കാൻ വക്കീലും ശ്രമിക്കുന്നു.
കൊലപാതകശ്രമം അന്വേഷണം പോലീൽ ഭാഗത്തുനിന്നും വരുന്നു.
എന്നാൽ എല്ലാറ്റിനേയും തോൽപ്പിച്ച് സെലീന ബെല്ലിനെ കൂടെനിർത്തി മുതലാളിയാകുന്നു.
അഭിനേതാക്കൾ സലീനയായി സ്വാസിക ബാൽത്തസാറായി റോഷൻ മാത്യു എൽദോസ് അച്ചായനായി അലൻസിയർ ലേ ലോപ്പസ് ജാഫർ ഇടുക്കി - ജോൺ (എൽദോസിന്റെ സഹോദരൻ) അംബിക മോഹൻ - എൽദോസിൻ്റെ ആദ്യ ഭാര്യ എൽദോസിൻ്റെ കുട്ടിയാണ് റിതു അജിത് നിശാന്ത് സാഗർ -റോണി സച്ചറിയ (അഡ്വക്കേറ്റ്) ജിജി മോളായി ശാന്തി ബാലചന്ദ്രൻ ലിയോണ ലിഷോയ് -സിഐ ഗിലു ജോസഫ് -ജോസഫ് ഗീതി സംഗീത - രതി അമൽഷ - ജോലിക്കാരൻ വിനോയ് തോമസ് - കുഞ്ഞ് വിനോദ് കൃഷ്ണൻ - ബാലിൻ്റെ സഹോദരൻ കിച്ചു പറയുന്നു - എസ്.ഐ സ്മിത മോഹൻ പോലീസ് രാജീവ് മോഹൻ പോലീസ് അനുരൂപ് - പോലീസ് ജെറിൽ വർഗീസ് -അച്ചൻ അവലംബം
ചതുപ്പൻ കാടക്കൊക്ക് ഇംഗ്ലീഷ് വിലാസം https://ml.wikipedia.org/wiki/Marsh_sandpiper
Marsh sandpiper photo from Koottanad Palakkad Tringa stagnatilis
ചതുപ്പൻ കാടക്കൊക്ക് എന്ന് മലയാളത്തിൽ പേരുള്ള മാർഷ് സാന്റ് പൈപ്പർ (Marsh sand Piper) സൈബീരിയയിലും പരിസര പ്രദേശങ്ങളിലും പ്രജനനം നടത്തുകയും തണുപ്പുകാലത്ത് ആഫ്രിക്ക , ആസ്‌ത്രേലിയ , തെക്ക് കിഴക്കനേഷ്യ , ഇന്ത്യ എന്നിവിടങ്ങളിലേക്ക് ദേശാടനം നടത്തുകയും ചെയ്യുന്നു.
ഒറ്റക്കോ കുറച്ച് അംഗങ്ങളുള്ള സംഘമായോ സഞ്ചരിക്കുന്ന മാർഷ് സാന്റ് പൈപ്പർ പക്ഷികൾ ചതുപ്പുനിലത്തിലെ ചെറുജീവികളെയാണ് ഭക്ഷിക്കുക.
ശരീരത്തിന്റെ പുറംഭാഗം ചാര നിറവും അടിഭാഗം വെളുപ്പുനിറത്തിലും ഉള്ള ഈ പക്ഷിയുടെ കൊക്ക് വണ്ണം കുറഞ്ഞ് നീളം കൂടിയതാണ്.
ഗ്രീൻ ഷാങ്ക് (പച്ചക്കാലി) എന്ന പക്ഷിയോട് വളരെയേറെ രൂപസാദൃശ്യമുള്ള മാർഷ് സാന്റ് പൈപ്പർ, പച്ചക്കാലിയേക്കാൾ വലുപ്പത്തിൽ ചെറുതാണ്.
കൊക്കിന്റെ രൂപം നോക്കി ഇവയെ വേർതിരിച്ചറിയാം.
മാർഷ് സാന്റ് പൈപ്പറിന്റെ ശരീരവലുപ്പം 25 സെന്റീമീറ്റർ വരെയാണ്.
ചതുരം ഇംഗ്ലീഷ് വിലാസം https://ml.wikipedia.org/wiki/Rectangle
നാല് കോണുകളും മട്ടകോണുകളായതും എതിർ‌വശങ്ങൾ തുല്യവും സമാന്തരമായതുമായ ചതുർഭുജമാണ് ചതുരം .
ചതുരത്തിന്റെ നാല് കോണുകളുടെയും അളവുകളുടെ തുക 360° ആയിരിക്കും.
ചതുരത്തിൻറെ രണ്ട് വ്യത്യസ്ത വശങ്ങളുടെ തുകയുടെ ഇരട്ടിയായിരിക്കും അതിൻറെ ചുറ്റളവ് .
ചതുരത്തിൻറെ രണ്ട് വ്യത്യസ്ത വശങ്ങളുടെ ഗുണനഫലമായിരിക്കും അതിൻറെ വിസ്തീർണം.
ചതുര സത്യങ്ങൾ ഇംഗ്ലീഷ് വിലാസം https://ml.wikipedia.org/wiki/Four_Noble_Truths The Buddha teaching the Four Noble Truths.
Sanskrit manuscript.
Nālandā , Bihar , India .
ദുഃഖം, ദുഃഖ കാരണം, ദുഃഖനിവാരണം, ദുഃഖ നിവാരണമാർഗ്ഗം എന്നിവ ചതുര സത്യങ്ങളായി അറിയപ്പെടുന്നു.
ബുദ്ധമതത്തെ താങ്ങി നിർത്തിയിരിക്കുന്ന തൂണുകളാണ് നാല് ആര്യസത്യങ്ങൾ അഥവാ ചതുർസത്യങ്ങൾ.
1)അസ്ഥിതിത്വം ദുഃഖമാണ്,ജനനം ദുഃഖമാണ്, വാർദ്ധക്യം ദുഃഖമാണ്,രോഗം ദുഃഖമാണ്,മരണം ദുഃഖമാണ്.
ഇഷ്ട ജന വിയോഗവും അനിഷ്ടജന യോഗവും ദുഃഖമാണ്.
ചുരുക്കത്തിൽ അസ്തിത്വത്തിന്റെ അടിസ്ഥാനം തന്നെ ദുഃഖമാണ്.
എവിടെയും ദുഃഖത്തിന്റെ കൂരിരുൾ മാത്രമേ ബുദ്ധന് ദർശിക്കുവാൻ കഴിഞ്ഞുള്ളൂ.
2) ദുഃഖത്തിന്റെ അടിസ്ഥാാന കാരണം തൃഷ്ണയാണ് .
അവിദ്യ നിമിത്തംം സംസ്കാരങ്ങൾ അഥവാ കർമ്മം  ഉണ്ടാകുന്നു.
സംസ്കാരങ്ങൾ ഉണ്ടാകുന്നതു കൊണ്ട് വിജ്ഞാനം ഉണ്ടാാകുന്നു.
എന്നാൽ അവിദ്യയുടെ കാരണം കാമം, ആലസ്യം, ഹിംസാരതി, അശാന്തി സംശയം, തുടങ്ങിയവയെല്ലാം തൃഷ്ണ തന്നെ.
അവിദ്യ, വിജ്ഞാനം,സംസ്കാരം ഇവ മൂന്നും പൂർവ്വജന്മത്തോട് ബന്ധപ്പെട്ടിരിക്കുന്നു.
ഇവയുടെ സംയുക്ത പ്രവർത്തനം പുനർജന്മത്തിന് നിമിത്തമായിത്തീരുകയും, ഭയവും ജാതിയുമായിത്തീരുകയും ചെയ്യുന്നു.
ജാതിയെന്നത് പുനർജന്മം തന്നെ.
അതിന്റെ അനിവാര്യ ഫലമാണ് മരണം.
തൃഷ്ണയാണ് മനുഷ്യനെ പുനർജന്മത്തിൽ നിന്നും പുനർജന്മത്തിലേയ്ക്ക് വലിച്ചിഴയ്ക്കുന്നത്.
ലൈംഗിക പ്രവണതയും വികാരവും അതിനെ അനുധാവനം ചെയ്യുന്നു.
അവ സന്തോഷത്തെ ചൂഷണം ചെയ്യുന്നു.
വികാര പൂർത്തിക്കുള്ള ആഗ്രഹവും അസ്തിത്വത്തിനുള്ള ദാഹവും സന്തോഷത്തിനുള്ള ആസക്തിയും ദുഃഖത്തിന് വളം വയ്ക്കുന്നു.
മനുഷ്യനെ തൃപ്തിപ്പെടുത്താൻ പ്രാപ്തിയില്ലാത്തവയുടെ പിന്നാലെ പരക്കം പായുന്നതാണ് അസ്വസ്ഥതയുടെ കാരണം ചുരുക്കത്തിൽ വ്യക്തിത്വം നിലനിർത്തുവാൻ മനുഷ്യനെ പ്രേരിപ്പിക്കുന്ന ശക്തികളുടെ സംഹാരമാണ് തൃഷ്ണ.
അജ്ഞാനവും തൃഷ്ണയും പരസ്പരം ബന്ധപ്പെട്ടുകിടക്കുന്നുവെന്നും ബുദ്ധൻ പറഞ്ഞു വയ്ക്കുന്നു.